1968. március 29-én felkérték, hogy vegye át Joan Manuel Serrat helyét az Euróvíziós Dalfesztiválon. Az eredeti előadó visszautasította a szereplést, amiért nem engedélyezték neki, hogy a dalt spanyol helyett katalán nyelven adja elő. Kilenc nappal a verseny előtt Massiel még Mexikóban volt. A felkérés után hazatért Spanyolországba, megtanulta a "La, la, la" című dalt, és a zsűrik számára öt nyelven rögzítette azt. Április 6-án Londonban megnyerte a versenyt, egy ponttal megelőzve Cliff Richardot.